Diari Oficial de la Generalitat Valenciana


Sumari del DOGV 8695, del 11-12-2019 (2019/10364)

RESOLUCIÓ de 31 d'octubre de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 27/19-AIA Torre d'En Doménec i Vilanova d'Alcolea.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10881


Data del document
:   31-10-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Vilanova d'Alcolea
    * Torre d'en Doménec, la
    * impacte ambiental

RESOLUCIÓ de 31 d'octubre de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 27/19-AIA Torre d'En Doménec i Vilanova d'Alcolea. [2019/10996]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expediente 27/19-AIA Torre d'En Doménec i Vilanova d'Alcolea.  
  
«Informe d'impacte ambiental  
Expedient: 27/2348-JDF.  
Títol: Projecte de reforma de línia aèria trifàsica a 20 kV, de simple a doble circuit L-Pont de la ST la Vall d'Alba, entre suports 190341 i 190702.  
Titular: Iberdrola Distribución Eléctrica SAU.  
Òrgan substantiu: Servei Territorial d'Indústria i Energia (ATLINE/2016/505/12).  
Localització: terme municipal de la Torre d'en Doménec i Vilanova d'Alcolea (Castelló).  
Descripció del projecte  
La línia elèctrica L-Pont de la STR la Vall d'Alba és una instal·lació existent que presenta limitacions de capacitat. Amb l'objectiu d'assegurar la continuïtat del subministrament i d'augmentar la capacitat de la línia, Iberdrola Distribución Eléctrica, SAU, en promou la reforma en el tram comprés entre els suports 190341 i 190702, situat als termes municipals de la Torre d'En Doménec i Vilanova d'Alcolea (Castelló).  
  
La reforma en projecte consisteix en la substitució de la línia elèctrica actual (en el tram indicat), de simple circuit i conductor LA-56, per una nova línia projectada en doble circuit i conductor 983-AK 2/17-ST1A de 4.140 m de longitud. Aquesta nova línia s'inicia en el suport existent 190341 de la línia L-Pont de la ST Vall d'Alba, situat al nord del nucli urbà de Vilanova d'Alcolea. Finalitza en el suport existent 190702 de la L-Pont de la ST Vall d'Alba, situat a la Torre d'En Doménec. Comptarà amb 33 suports nous, incloent-hi els d'entroncament (inici i fi).  
Es manté el traçat actual a fi d'aprofitar les servituds existents i de mantindre el punt d'entroncament amb diverses derivacions (a CT Ajuntament Vilanova-Rosa, a CT José Manuel Esparter, a CT Aigua Aeroport i a CT Actuació sud-est). Els elements que queden en desús es desmantellaran una vegada conclosa l'obra.  
Tramitació administrativa  
Amb data 18 d'abril de 2019, el Servei Territorial d'Indústria i Energia de Castelló (òrgan substantiu) va sol·licitar l'avaluació d'impacte ambiental simplificada del projecte de reforma d'L/20 kV Pont de la ST Vall d'Alba, entre els suports 190341 i 190702, als termes municipals de Torre d'En Doménec i Vilanova d'Alcolea, promogut per Iberdrola Distribuidora Eléctrica, SAU (ATLINE/2016/505/12), i es va iniciar el present expedient d'avaluació d'impacte ambiental. S'adjunta a l'ofici:  
  
- Document ambiental del projecte.  
- Projecte de reforma de la línia elèctrica.  
- Traçat en format cartogràfic.  
Així mateix, el Servei Territorial adjunta una còpia dels informes obtinguts durant la fase d'informació pública i consultes de l'expedient d'autorització:  
- Informe favorable de l'Ajuntament de Vilanova d'Alcolea, de 19 de juliol de 2017.  
- Informe tècnic de 18 de juliol de 2017, subscrit pel tècnic municipal de la Torre d'En Doménec. Fa referència a les normes de protecció paisatgística del pla general (article 129); no obstant això, no guarden relació amb el projecte considerat.  
- Informe de la Confederació Hidrogràfica del Xúquer, de data 7 d'agost de 2017 (ref. 2017AP0378). Assenyala les obligacions derivades de l'afecció sobre domini públic hidràulic o la seua zona de policia, d'acord amb la Llei d'aigües (Reial decret legislatiu 1/2001).  
- Informe del Servei Territorial d'Obres Públiques en matèria de carreteres, de data 18 de setembre de 2019. Atesa l'afecció sobre la carretera CV-15, s'emet un informe favorable, condicionat al compliment de la memòria descriptiva presentada i indicant-hi la necessitat de sol·licitar autorització prèvia en la matèria.  
- Informe del Servei de Carreteres de la Diputació, de data 20 de juliol de 2017. Vista l'afecció sobre la CV-154 i atés que el projecte compleix els requisits tècnics aplicables, s'emet informe de caràcter favorable, sense perjudici de la necessitat d'obtindre autorització prèvia per a la seua execució. Assenyala, així mateix, possibles afeccions sobre carreteres de competència d'altres administracions.  
- Informe favorable vinculant en matèria de patrimoni cultural, emés per la directora general de Cultura i Patrimoni en data 5 d'octubre de 2018 (ref. 2018/1578-JH).  
- Informe del Servei Territorial de Medi Ambient, de data 21 de juliol de 2017 (ref. STMA/SF/AG/156/2017), de caràcter favorable condicionat. Té en consideració l'afecció sobre terreny forestal (PATFOR) i l'encreuament de vies pecuàries.  
La informació disponible aporta elements de judici suficients per a continuar amb el procediment d'avaluació d'impacte ambiental simplificada.  
Consideracions ambientals  
Característiques del projecte:  
El projecte té com a objecte la millora de la seguretat del subministrament elèctric en la zona. Es projecta una nova línia elèctrica, de doble circuit, amb suports de gelosia metàl·lica i fonamentació monobloc, d'uns 4 km de longitud, que substituirà la línia existent en l'actualitat, de menor capacitat, mantenint el traçat. Els nous suports se situen en la proximitat de camins i límits de parcel·la.  
El disseny de la línia preveu les prescripcions de protecció d'avifauna establides en el Reial decret 1432/2008, de 29 d'agost. El projecte inclou com a annex el plec de normes de seguretat en prevenció d'incendis forestals, de conformitat amb el Decret 7/2004, de 23 de gener.  
  
Ubicació del projecte:  
La línia elèctrica en projecte travessa un àmbit predominantment agrícola que no està inclòs en l'àmbit d'espais naturals protegits o espais de la Xarxa Natura 2000. Els terrenys no alberguen hàbitats d'interés, d'acord amb la cartografia d'hàbitats 1:50.000. Es produeix un encreuament sobre la reserva de fauna del barranc de les Passeres (Ordre 1/2014); qualsevol traçat alternatiu que evitara aquest encreuament, comportaria afeccions majors sobre altres elements del medi S'afecta xicotets enclavaments de sòl forestal, sense que s'observen alternatives que milloren substancialment el traçat projectat. Fora d'aquestes zones, la vegetació és principalment agrícola i la fauna és de caràcter ubicuista. No s'afecta muntanyes d'utilitat pública. Es realitzen dues creus sobre via pecuària (senda del Camí dels Romans i carrerada del Pas Reial) i diversos encreuaments sobre barrancs. Destaca entre aquests últims el barranc de la Carrasqueta, tributari del barranc de Traver, les conques del qual tenen una certa perillositat geomorfològica d'inundació associada. La zona és rica en patrimoni cultural i consta l'existència de nombrosos jaciments arqueològics, entre els quals destaquen la Vila Romana d'Ildum i la Via Augusta. Els nuclis urbans, de grandària reduïda, se situen en els extrems de la línia i reben subministrament d'aquesta.  
Característiques del potencial impacte:  
En els projectes de línies elèctriques, la selecció del traçat és la mesura preventiva més eficaç. En aquest cas concret ja existeix una línia elèctrica i després de l'estudi d'alternatives, se'n proposa la substitució per una altra de majors prestacions, sense alterar el traçat. D'aquesta manera, s'aprofita la servitud de vol ja existent, la qual cosa minimitza la necessitat de nous accessos.  
  
Els nous suports es projecten sota la traça actual, sota la premissa de complir les distàncies de seguretat necessàries en la nova reglamentació tècnica i atesos els elements existents hui dia en el territori, per la qual cosa s'eliminen els suports antireglamentaris de la línia actual.  
  
A l'oest, es localitza l'espai Serra d'en Galceran i Planiols-Benasc (Xarxa Natura 2000), sense que se'n preveja afecció directa o indirecta sobre la integritat. El disseny de la línia s'ha realitzat atenent els criteris del Reial decret 1432/2008, de 29 d'agost, de prevenció de la col·lisió i electrocució d'avifauna, com a mesura preventiva de l'afecció sobre aquesta última. No es preveuen afeccions sobre les espècies de fauna del barranc de les Passeres, ja que les obres no generen alteracions en el domini del llit ni sobre formacions vegetals arbòries o arbustives associades a aquests, ni cap altra acció amb conseqüències en el funcionament hidrològic ni sobre les comunitats biològiques, i compleix per tant les normes de protecció establides en l'Ordre /2014, de 5 de febrer, per la qual es declara la reserva de fauna esmentada.  
  
El redisseny de la línia permet l'eliminació d'un suport que se situava sobre via pecuària (senda dels Romans), que queda lliure de suports. No es preveu la que augmente la vegetació forestal afectada, ja que s'aprofita el carrer de seguretat ja existent. El projecte preveu l'aplicació de les condicions del Decret 7/2004, de 23 de gener, en general (prevenció d'incendis forestals), i del Decret 150/2010, 24 de setembre (instrucció tècnica per al tractament de la vegetació en la zona de protecció de la línia al seu pas per terrenys forestals), tal com exigeix el Servei Territorial de Medi Ambient. Aquest últim refereix també diversa normativa sobre espècies de flora i fauna que s'haurà d'observar.  
  
Respecte a la perillositat geomorfològica d'inundació reflectida en el PATRICOVA. No és previsible una incidència rellevant sobre aquest risc associat, associat a la situació dels suports en relació amb aquesta afecció, la seua esveltesa i l'absència d'elements sensibles. No s'estima un risc d'accident greu o catàstrofe destacable.  
Pel que fa a l'afecció al patrimoni cultural, s'ha realitzat una prospecció prèvia, la qual cosa ha permés detectar la presència de restes d'interés. Durant l'execució de les obres que es realitzen dins del perímetre del jaciment Ildum II, si comporta el canvi d'ubicació d'alguna torre, es realitzarà el seguiment arqueològic dels treballs, d'acord amb el condicionat establit per l'òrgan competent en la matèria.  
  
En fase d'execució, s'estima que la potencial afecció estarà associada a la dispersió de pols, soroll i generació de residus. S'adoptaran mesures preventives encaminades a reduir la magnitud de l'afecció (manteniment adequat de la maquinària per a evitar vessaments, evitar apilaments en zones de flux natural de les aigües, reg de superfícies lliures, etc.), per la qual cosa no es considera rellevant. La línia es compon de suports de fonamentació monobloc i l'afecció per ocupació de terrenys és xicoteta; així mateix, el volum de les fonamentacions és d'escassa magnitud i les terres extretes s'estendran en la proximitat del suport. S'aprofiten els camins agrícoles existents per a l'accés a la zona d'obres. Finalitzats els treballs, es procedirà a la neteja de la zona i la reposició de les afeccions generades. Després del desmuntatge de la línia existent, es procedirà a la gestió dels residus generats a través d'empreses autoritzades.  
En la fase de funcionament, les afeccions associades són anàlogues a les actuals. La servitud de pas no limita l'aprofitament agrícola dels terrenys.  
S'inclou un programa de vigilància ambiental, a fi d'implementar el seguiment ambiental del projecte durant les fases d'execució i explotació, i garantir l'efectivitat de les mesures aplicades. Finalitzades les obres, s'emetrà un informe referent a la vigilància ambiental durant aquestes.  
Conclusió:  
En relació amb els criteris de l'annex III de la Llei 21/2013, de 9 de desembre, es pot concloure que el projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.  
Consideracions jurídiques  
El projecte de línia elèctrica de voltatge superior a 15 kV i longitud superior a 3 km constitueix un supòsit d'avaluació d'impacte ambiental simplificada, d'acord amb l'epígraf b) del grup 4 de l'annex II de la Llei 21/2103, de 9 de desembre.  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2 del títol II de la Llei 21/2013.  
El Decret 105/2019, de 5 de juliol, del Consell, pel qual s'estableix l'estructura bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes. Mitjançant Resolució de 9 d'agost de 2019, el director general de Qualitat i Educació Ambiental delega la competència d'avaluació d'impacte ambiental de projectes en el director general de Medi Natural i d'Avaluació Ambiental.  
Per tot això, es redacta l'informe d'impacte ambiental següent:  
  
Primer  
Estimar que el projecte de reforma de la línia elèctrica L-Pont de la ST Vall d'Alba, en el tram comprés entre els suports 190341 i 190702 a la Torre d'En Doménec i Vilanova d'Alcolea (Castelló), promogut per Iberdrola Distribución Eléctrica, SAU, no tindrà efectes significatius sobre el medi ambient, sempre que s'ajuste a les previsions del projecte, del document ambiental, als termes del present informe i sense perjudici de l'obtenció prèvia de les autoritzacions sectorials que hi siguen aplicables.  
  
Segon  
Notificar a les persones interessades que contra la present resolució, per ser un acte de tràmit, no cal interposar cap recurs, sense perjudici dels que, si és el cas, siguen procedents en la via administrativa o judicial contra l'acte, si escau, d'autorització del projecte, d'acord amb el que es disposa en l'article 47.6 de la Llei 21/2013, de 9 de desembre.  
  
Tercer  
Publicar en el Diari Oficial de la Generalitat Valenciana el present informe d'impacte ambiental, d'acord amb el que es disposa en l'article 47.3 de la Llei 21/2013, de 9 de desembre.  
  
Quart  
L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys, d'acord amb el que es disposa en l'article 47.4 de la Llei 21/2013, de 9 de desembre.  
  
  
València, 18 d'octubre de 2019.- El director general de Medi Natural i d'Avaluació Ambiental: Francisco Javier Quesada Ferre. [Per delegació del director general de Qualitat i Educació Ambiental, segons Resolució de 9 d'agost de 2019 (DOGV núm. 8614, de 16 d'agost de 2019).]»  
  
València, 31 d'octubre de 2019.- El director general de Medi Natural i d'Avaluació Ambiental: Francisco Javier Quesada Ferre. [Per delegació del director general de Qualitat i Educació Ambiental, segons Resolució de 9 d'agost de 2019 (DOGV núm. 8614, de 16 d'agost de 2019).]